রাকুল প্রীত সিং
রাকুল প্রীত সিং (হিন্দি: राकुल प्रीत सिंह, পাঞ্জাবি: ਰਾਕੁਲ ਪ੍ਰੀਤ ਸਿੰਘ) হলেন একজন ভারতীয় চলচ্চিত্র অভিনেত্রী এবং মডেল যিনি বিশেষ করে তেলুগু চলচ্চিত্রে কাজ করে থাকেন। তাকে তামিল, বলিউডে এবং কর্ণাঠক চলচ্চিত্রে কাজ করতেও দেখা যায়। কলেজ থাকাকালীন সময় থেকে রাকুল মডেলিংয়ের সাথে যোগ দেন এবং এমন সময়ে তিনি কর্ণাঠক ছবি গিল্লি (২০০৯) দিয়ে চলচ্চিত্র জীবনে পদচারণা শুরু করেন। ২০১১ সালে তিনি ফেমিনা মিস্‌ ইন্ডিয়াতে নাট্যাভিনয়ে (pageant) যোগদান করে পঞ্চম স্থান পান এবং 'মিস ইন্ডিয়া (জনতার বিচারে)'-সহ পাঁচটি নাট্য পদবী লাভ করেন। পরবর্তীকালে তিনি নিজেকে পুরোদমে অভিনেত্রী হিসেবে নির্বাচন করেন এবং একই বছর তিনি প্রথম তেলুগু চলচ্চিত্র কেরাটাম করেন। পরের বছর করেন প্রথম তামিল ছবি থাডাইয়ারা থাক্কা। ২০১৪ সালে তিনি প্রথম হিন্দি ছবি ইয়ারিয়া দিয়ে বলিউডে পা রাখেন। ছবিটিতে তার কাজ সমাদৃত হয়। রাকুলের ব্যবসায়িকভাবে করা এপর্যন্ত ছবিগুলো হলো ভেঙ্কটাদ্রি এক্সপ্রেস (২০১৩), কারেন্ট থিগা (২০১৪) ও লৌকায়াম (২০১৪), যা তাকে ইন্ডাস্ট্রির বড় বড় প্রজেক্টের ছবিতেগুলো যেমন কিক্‌ ২ (২০১৫), ব্রুস লি (২০১৫), নান্নাকু প্রেমাথো (২০১৬) এবং সাররাইনোডু (২০১৬) ইত্যাদিতে নির্বাচিত হতে সহায়তা করে।